b'\n_START_ARTICLE_\nDrets del col\xc2\xb7lectiu LGBT a Ruanda\n_START_SECTION_\nRegne de Ruanda\n_START_PARAGRAPH_\nEn l\'antic regne de Ruanda l\'homosexualitat masculina era comuna entre els joves hutu i tutsi. Aix\xc3\xb2 no es comprova, per\xc3\xb2 certs estudis diuen que es va discutir obertament entre ells de forma oberta i lliure.\n_START_SECTION_\nRep\xc3\xbablica de Ruanda\n_START_PARAGRAPH_\nEl 16 de desembre de 2009, el Parlament de Ruanda va debatre si havia de penalitzar l\'homosexualitat com a delicte, amb un c\xc3\xa0stig d\'entre 5 i 10 anys de pres\xc3\xb3. Aquesta legislaci\xc3\xb3 era similar a la controvertida llei antihomosexual al pa\xc3\xads ve\xc3\xad d\'Uganda. El ministre de Just\xc3\xadcia Tharcisse Karugarama, tanmateix, va condemnar i refutar els informes que el Govern pretenia criminalitzar els actes homosexuals, afirmant que l\'orientaci\xc3\xb3 sexual \xc3\xa9s un assumpte privat, no un afer estatal.\n_START_SECTION_\nReconeixement del matrimoni homosexual\n_START_PARAGRAPH_\nRuanda no reconeix els matrimonis homosexuals, les unions civils o unions similars. La majoria dels homosexuals que han estat entrevistats declaren que no parlen obertament sobre la seva sexualitat a la seva fam\xc3\xadlia per por de ser rebutjats._NEWLINE_La Constituci\xc3\xb3 de Ruanda, adoptada el maig de 2003, defineix el matrimoni com una uni\xc3\xb3 entre un home i una dona.\n_START_SECTION_\nPartits pol\xc3\xadtics\n_START_PARAGRAPH_\nSota les lleis electorals de Ruanda, la majoria dels partits pol\xc3\xadtics estan alineats, si no una extensi\xc3\xb3, del partit governant. Els dos partits pol\xc3\xadtics ruandesos que no formen part de la coalici\xc3\xb3 governant, el Partit Liberal i el Partit Socialdem\xc3\xb2crata, no han pres una posici\xc3\xb3 oficial sobre els drets LGBT. El Partit Verd Democr\xc3\xa0tic de Ruanda ha estat intentant registrar-se en el Govern, tot i que no ha pres cap posici\xc3\xb3 formal sobre els drets LGBT._NEWLINE_Al setembre de 2016, parlant a San Francisco, el president Paul Kagame va dir que "no ha estat el nostre problema (l\'homosexualitat) i no tenim la intenci\xc3\xb3 de convertir-ho en el nostre problema".\n_START_SECTION_\nDrets humans\n_START_PARAGRAPH_\nDes de l\'any 2005, l\'Associaci\xc3\xb3 Comunit\xc3\xa0ria de Ruanda Horizont de Rwanda fa alguns processos de promoci\xc3\xb3 p\xc3\xbablica a favor dels drets LGBT, tot i que sovint els seus membres han estat assetjats pel Govern.\n_START_SECTION_\nCreences religioses\n_START_PARAGRAPH_\nL\'any 2007, l\'Esgl\xc3\xa9sia Anglicana a Ruanda va condemnar "les conductes no b\xc3\xadbliques" de les esgl\xc3\xa9sies europees i americanes i va insistir que no donarien suport a l\'ordenaci\xc3\xb3 del clergat gai. Es van comprometre a rebutjar les donacions d\'esgl\xc3\xa9sies que recolzen els drets LGBT._NEWLINE_De la mateixa manera, l\'arquebisbe de l\'Esgl\xc3\xa9sia Episcopal de Ruanda va titllar l\'homosexualitat, el "genocidi moral" i contra la cultura de Ruanda, perqu\xc3\xa8 la sexualitat nom\xc3\xa9s es pot expressar dins dels l\xc3\xadmits d\'un matrimoni entre un home i una dona.'